PMIndiaData/PMIndiaSum huggingface dataset:
কেবিনেৎনা উজ্জ্বালা বেনিফিসরীশিংগীদমক্তা ‘প্রধান মন্ত্রী গরীব কল্যান য়োজনা’গী খুদোংচাবা লৌনবগীদমক্তা অরোইবা মতম অসি জুলাই ১, ২০২০দগী চৎনবা হৌনবগীদমক অয়াবা পীখ্রে

প্রধান মন্ত্রী শ্রী নরেন্দ্র মোদীনা ময়ায় তাংবল লৌদুনা কেন্দ্রগী মন্ত্রী মন্দলনা উজ্জ্বালা বেনিফিসরীশিংগীদমক্তা ‘প্রধান মন্ত্রী গরীব কল্যান য়োজনা’গী খুদোংচাবা লৌনবগীদমক্তা অরোইবা মতম অসি জুলাই ১, ২০২০দগী থা অহুম মতম শাংদোকহন্নবগীদমক্তা পেত্রোলিয়ম অমসুং নেচরেল গ্যাস মন্ত্রালয়না থাঙ্গৎলকখিবা ৱাফম অদু অয়াবা পীখ্রে। সরকারনা ‘প্রধান মন্ত্রী গরীব কল্যান য়োজনা’গী মিংদা লাইচৎ অসিনা খ্বাইদগী য়াম্না চৈথেং পীরিবা লাইরবা অমসুং খুোদংথিবা নংলবা মীশিংগী ঙাক্লৌ ওইদুনা অৱাবা কোকহন্নবগী পান্দম থমদুনা পেকেজ অমা হৌদোকখি। পেকেজ অসিদা পি.এম.য়ু.ৱাই.গী মখাদা এল.পি.জি. কনেক্সনগী খুদোংচাবা ফংহনখিবা লাইরবা ইমুংশিংবুসু অৱাবা কোকহন্নবগীদমক য়াওহনখি। পি.এম.জি.কে.ৱাই.-উজ্জ্বালা য়োজনা অসিগী মখাদা পি.এম.য়ু.ৱাই.গী বেনিফিসরীশিংবু এপ্রিল ১, ২০২০দগী থা অহুমগী মতমগী ওইনা লেম্না সিলিন্দর ফংহন্নবা ৱারেপ লৌখ্রে। য়োজনা অসিগী মখাদা এপ্রিল-জুন ২০২০গী মতমদা উজ্জ্বালাগী বেনিফিসরীশিংগী বেঙ্ক একাউন্তা চুমদ্রিংনা লুপা কোতি ৯৭০৯.৮৬ হাপখি অমদি পি.এম.য়ু.ৱাই.গী বেনিফিসরীশিংদা সিলিন্দর কোতি ১১.৯৭ ফংহনখ্রে। য়োজনা অসিদগী কোরোনা ভাইরস লাইচৎ অসিনা মতম ওইদুনা মীয়াম্না থেংনরক্কদবা অৱাবশিং অমদি খুদোংচাদবশিং অসি কোকহনবদা মতেং ফংহল্লগনি। য়োজনা অসি রিভিয়ু তৌবদা পি.এম.য়ু.ৱাই.গী বেনিফিসরীশিংগী কাংলুপ অমা য়োজনাগী মতমগী মনুংদা অথনবা সিলিন্দর লৈনবগীদমক মখোয়গী একাউন্তা হাপচিনখিবা এদভান্সকী শেনফম অদু শিজিন্নবা য়াদে হায়বা খঙবা ঙমখি। মরম অসিনা মন্ত্রী মন্দলনা এদভান্সকী শেনফম অসি শিজিন্নবগী অরোইবা মতম অসি মতাংদা পেত্রোলিয়ম অমসুং নেচরেল গ্যাস মন্ত্রালয়না থাঙ্গৎলকখিবা ৱাফম অদুগী অয়াবা পীখ্রে। মসিদগী সিলিন্দর লৈনবগীদমক বেঙ্ক একাউন্তা এদভান্সকী শেল হাপচিনখিবা পি.এম.য়ু.ৱাই.গী বেনিফিসরীশিংদা কান্নবা ফংহল্লগনি। মরম অসিনা হান্না একাউন্তা এদভান্সকী শেল হাপচিনখ্রবা বেনিফিসরীশিংনা সেপ্তেম্বর ৩০ ফাওবদা লেম্না অথনবা সিলিন্দরগী দেলিভরী লৌবা য়াগনি।
জুলাই ২৮ অমসুং ২৯ দা প্রধান মন্ত্রী লখনৌদা চৎকনি

প্রধান মন্ত্রী নরেন্দ্র মোদী জুলাই ২৮ অমসুং ২৯ দা লখনৌদা চৎকনি । জুলাই ২৮ দা মহাক্না ‘ত্রান্সফোরমিং অরবান লেন্দস্কেপ’ থৌরম অমা শরুক য়াগনি । শহর শেমগৎনবা সরকারনা পায়খৎপা মরুওইবা স্কিম অহুম চহি অহুম মপুংফারকপা থৌরম অসিনা ওইগনি । স্কিমশিং অদুদি : প্রধান মন্ত্রী অৱাস য়োজনা(অরবান); অতল মিশন ফোর রিজুবেনেসন ওফ অরবান ত্রান্সফোরমেসন (অমরুত); অমসুং স্মার্ত সিতি মিশননি । শহর শেমগৎপগী মরুওইবা মিশনশিংগী একজিবিসন অমা প্রধান মন্ত্রীনা য়েংগনি । মহাক্না রাজ্য অমমমগী পি এম এ ৱাই(য়ু) গী কান্নবা ফংলবা মীওই ৩৫ ৱারী শানগনি । উত্তর প্রদেশগী তোঙান-তোঙানবা শহরশিংদগী ভিদিও লিঙ্কগী খুৎথাংদা পি এম এ ৱাইগী কান্নবা ফংলবশিংদগী মহাক্না মখোয়গী ৱারোল তাগনি । মহাক্না উত্তর প্রদেশতা ফ্লেগসিপ মিশনশিংগী মখাদা পায়খৎকদবা তোঙান-তোঙানবা প্রোজেকশিংগী উরেপ-উয়ুং তমগনি । রাজ্য অসিদা উদোক চাউখৎনবা অমসুং শেল থাদরক্নবা হোৎনবা অমা ওইনা, ২০১৮ গী ফেব্রূৱারীদা উত্তর প্রদেশ সরকারনা শীন্দুনা য়ু পি ইনভেস্তর সম্মিৎ পাংথোকখি । মসিনা রাজ্য অসিদা রিন্যুয়েবল ইনর্জী, ইনফ্রাস্ত্রকচর, মৈ, আই তি, ইলেকত্রোনিক মেনুফেকচরিং অমসুং তুরিজম য়াওনা হিরম কয়াদা লুপা ক্রোর লাখ ৪.২৮ গী শেলফম থাদরকখি । থা খরগী মনুংদা, লুপা ক্রোর ৬০,০০০ গী শেলফমগী প্রোজেক ৮১ থবক ওইনা পাংথোকপা হৌরে । হায়রিবা প্রোজেকশিং অসি লখনৌদা জুলাই ২৯দা প্রধান মন্ত্রীনা উরেপ-উয়ুং তমগনি ।
মন্ত্রীমন্দলনা ভারত অমসুং শ্রীলঙ্কাগী মরক্তা দবল তেক্সেসন লৌবা তোক্নবা অমসুং চাগাদা তেক্সকা মরী লৈননা ফিসকেল ইভেজন ঙাকথোক্নবগীদমক প্রোতোকোল এমেন্দ তৌরিবা য়ানা চেরোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং শ্রীলঙ্কাগী মরক্তা দবল তেক্সেসন লৌবা তোক্নবা অমসুং চাগাদা তেক্সকা মরী লৈননা ফিসকেল ইভেজন ঙাকথোক্নবগীদমক প্রোতোকোল এমেন্দ তৌরিবা য়ানা চেরোলদা খুৎয়েক পীনবদা অয়াবা পীখ্রে। শাফু: দবল তেক্সেসন এবোইদেন্স এগ্রীমেন্ত (দি.তি.এ.এ.)দা জেনরেল এন্তি এব্যুজ প্রোভিজন অমা ওইরিবা প্রিন্সিপাল পর্পজ তেস্তকী ৱাহৌদোক ৱারোল অমসুং ইনক্লুজন অপদেত তৌবনা তেক্স প্লানিং স্ত্রাতেজীশিং ফাজিল্লগনি মদুনা তেক্স রুলশিংদা অহোবশিং অমসুং চানদবশিং খঙহল্লগনি। শম্লপ্পা ৱারোল: i. ভারত অমসুং শ্রীলঙ্কাগী মরক্তা হৌজিক লৈরিবা দি.তি.এ.এ. অসি ২০১৩গী জনুৱারী ২২দা খুৎয়েক পীনখি অমসুং ২০১৩গী ওক্তোবর ২২দা থবক্তা ওন্থোকখি। ii. ভারত অমসুং শ্রীলঙ্কা অসি ইনক্লুসিব ফ্রেমৱার্ক্কী মীহুৎশিংনি অমদি অসিগুম্বা মখলগী ইনক্লুসিব ফ্রেমৱার্ক লৈবাকশিংগা লোয়ননা মখোয়গী দি.তি.এ.এ.শিংগা মরী লৈননা জি.-২০ ও.ই.সি.দি. বি.ই.পি.এস. এক্সন রিপোর্তকী মখাদা খ্বাইদগী নেম্বা স্তেন্দর্দ ইম্প্লিমেন্ত তৌবা দরকার ওই। iii. ভারত এম.এল.আই.দা খুৎয়েক পীখ্রবা অমনি। অদুম ওইনমক হৌজিক ফাওবগী ওইনা শ্রীলঙ্কানা এম.এল.আই.দা খুৎয়েক পীখিদ্রি। মরম অদুনা ইন্দিয়া-শ্রীলঙ্কা দি.তি.এ.এ.দা এমেন্দমেন্তকীদমক ৱাহৌদোকপু অপদেত তৌবা অমসুং জি.-২০ ও.ই.সি.দি. বেজ ইরোজন অমসুং প্রোফিৎ শিফতিং (বি.ই.পি.এস.) প্রোজেক্তকী এক্সন ৬কী মখাদা ত্রিতী এব্যুজতা খ্বাইদগী তাবা স্তেন্দর্দ ফংনবগীদমক প্রিন্সিপাল পর্পজ তেস্ত (পি.পি.তি.) প্রোবিজন হাপচিবা দরকার ওই। য়ুম্ফম: ভারত অমসুং শ্রীলঙ্কাগী মরক্তা হৌজিক লৈরিবা দবল তেক্সেসন এবোইদেন্স এগ্রীমেন্ত (দি.তি.এ.এ.) অসি ২০১৩গী জনুৱারী ২২দা খুৎয়েক পীনখি অমসুং ২০১৩গী ওক্তোবর ২২দা থবক্তা ওন্থোকখি। ভারত অমসুং শ্রীলঙ্কা অসি ইনক্লুসিব ফ্রেমৱার্ক্কী মীহুৎশিংনি অমদি অসিগুম্বা মখলগী ইনক্লুসিব ফ্রেমৱার্ক লৈবাকশিংগা লোয়ননা মখোয়গী দি.তি.এ.এ.শিংগা মরী লৈননা জি.-২০ ও.ই.সি.দি. বি.ই.পি.এস. এক্সন রিপোর্তকী মখাদা খ্বাইদগী নেম্বা স্তেন্দর্দ ইমপ্লিমেন্ত তৌবা দরকার ওই।
পি.এম.না ৱেতলিফতর, অচিন্তা শেউলীনা কম্মনৱেল্থ গেমস ২০২২দা গোল্দ মেদল লৌরকপদা থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা ৱেতলিফতর, অচিন্তা শেউলিনা বর্মিংঘমদা পাঙথোক্লিবা কম্মনৱেল্থ গেমস ২০২২দা গোল্দ মেদল লৌরকপদা থাগৎপা ফোঙদোকখ্রে। শ্রী মোদীনা সি.দবল্যু.জি. গেমসকীদমক ইন্দিয়ন কন্তিঞ্জেন্তনা চৎলমদাইগী মতমদা অচিন্তা শেউলীগা হন্দক্তা ৱারী শাখিবা অদুসু শিয়র তৌখি। ত্বিত অমদা প্রধান মন্ত্রীনা হায়খি; “তেলেন্ত অচিন্তা শেউলীনা কম্মনৱেল্থ গেমসতা গোল্দ মেদল লৌরকপদা নুংঙাইবা ফাওই। মহাক অসি মহাক্কী ইংতপ্পা অমসুং অখাং কনবগীদমক খঙনৈ। মহাক্না অখন্নবা মাইপাকপা অসি ফংনবগীদমক য়াম্না কন্না হোৎনখি। মহাক্কী তুংগী পুন্সিদা অফবা ওইনবগীদমক ঐহাক্না মঙোন্দা য়াইফ-মঙ্গোল পীজরি।” “ঐখোয়গী কন্তিঞ্জেন্তনা কম্মনৱেল্থ গেমসকীদমক চৎত্রিঙৈ মমাংদা ঐহাক্না অচিন্তা শেউলীগা ৱারী শাখি। মহাক্কী মমা অমসুং ময়াম্বনা মহাকপু শৌগৎপীখিবগী মতাংদা ঐখোয়না খন্নখি। মহাক্না মেদল লৌরবনিনা হৌজিক্তি ফিল্ম য়েংনবগী মতম মহাক্না শোইদনা ফংলগনি হায়নসু ঐহাক্না থাজৈ।”
প্রধান মন্ত্রীনা জুন ২৪দা তোইকাথোন-২০২১দা শরুক য়ারিবশিংগা উনগদৌরি

প্রধান মন্ত্রী শ্রী নরেন্দ্র মোদীনা জুন ২৪গী অয়ুক পুং ১১ তাবা মতমদা তোইকাথোন-২০২১দা শরুক য়ারিবশিংগা ভিদিও কনফরেন্সকী খুত্থাংদা উনগদৌরি। তোইকাথোন-২০২১ অসি এজুকেসন মন্ত্রালয়, দবল্যু.সি.দি. মন্ত্রালয়, এম.এস.এম.ই. মন্ত্রালয়, দি.পি.আই.আই.তি., তেক্সতাইল মন্ত্রালয়, আই.অমসুং বি. মন্ত্রালয় অমসুং এ.আই.সি.তি.ই.না পুন্দুনা ২০২১গী জানুৱারীগী ৫দা অনৌবা শান্নপোৎ অমসুং গেমসকী ৱাখল্লোনশিং ফংবা ঙম্নবা হৌদোকখিবনি। ভারত্তগী চাওরাক্না মীওই লাখ ১.২ রোম শরুক য়ান্নবা রেজিস্তর তৌরি অমসুং তোইকাথোন-২০২১গীদমক ৱাখল্লোন ১৭০০০ হেন্না পীশিল্লক্লি হায়রিবা অসিগী মনুংদা ৱাখল্লোন ১৫৬৭ অমদি জুন ২২দগীনা ২৪ ফাওবা নুমিৎ হুম্নি পাংথোক্কদৌরিবা ওনলাইন তোইকাথোন গ্রান্দ ফাইনেলগীদমক খনগৎলে। কোবিদ-১৯গী অথিংবা কয়া লৈবনা, হায়রিবা গ্রান্দ ফাইনেল অসি দিজিতেলগী শান্নপোৎকী ৱাখল্লোনগীদমক তীম অমা লৈগনি, অতোপ্পা অমদা দিজিতেলগী শান্নপোৎকী ৱাখল্লোন নত্তবগীদমক তোঙান্না পাংথোক্কনি। ভরতকী দোমেস্তিক মার্কেত লোয়ন-লোয়ননা মালেমগী ওইবা শান্নপোৎকী মার্কেত অসিনা মেনুফেকচরিং সেক্তরদা য়াম্না চাওবা খুদোংচাবা পীরি। তোইকাথোন-২০২১ অসিনা শান্নপোৎকী মার্কেত্তা হেন্না চাওবা মফম অমা কনবদা মতেং ওইনবা ভারতকী শান্নপোৎ ইন্দস্ত্রী হেন্না ফগৎহন্নবা পামদম থম্লি। এজুকেসনগী কেন্দ্র মন্ত্রীশু থৌরম অসিদা শরুক য়াগনি।
মন্ত্রীমন্দলনা ভারত অমসুং কোলোম্বিয়াগী মরক্তা ত্রেদিস্নেল সিস্তেম ওফ মেদিসিনগী লমদা তেংবাং পীননবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং কোলোম্বিয়াগী মরক্তা ভারতকী ত্রেদিস্নেল সিস্তেম ওফ মেদিসিনগী লমদা তেংবাং পীননবা তৌনবা য়ানা ৱারোলদা অয়াবা পীখ্রে মসিনা ভারত অমসুং কোলোম্বিয়াগী ত্রেদিস্নেল সিস্তেম ওফ মেদিসিনগী প্রমোসন অমসুং প্রোপাগেসন হেঙ্গৎহল্লগনি। য়ানা ৱারোল অসিগী তুং তাবা মহয় অমা ওইনা প্রেক্তিস তৌরিবশিং অদু ত্রেনীং তৌনবগীদমক এক্সপর্তশিং একচেঞ্জ তৌবা, ত্রেদিস্নেল সিস্তেম ওফ মেদিসিন্দা পুন্না রিসর্স তৌবা অসিনা দ্রগ দিবেলপমেন্ত অমসুং ত্রেদিস্নেল মেদিকেল প্রেক্তিসতা অনৌবা ইনোবেসনশিং পুরক্কনি হায়না থাজবা থম্লি।
বরানাসীদা য়ুম্ফম ওইবা এন.জি.ওশিংগী মীহুৎশিংগা প্রধান মন্ত্রীগা ৱারী শানখ্রে

কোবিদ-১৯ লাইচৎ মনুংদা মীয়ামগী মতেং পাংলিবা বরানাসীদা লৈবা তোঙান-তোঙানবা এন.জি.ওশিংগা ভিদিও কনফরেন্সকী খুৎথাংদা ঙসি প্রধান মন্ত্রী শ্রী নরেন্দ্র মোদীগা ৱারী শানখ্রে। হৌজিক কোরোনা লাইচৎ মনুংদা থৱায় য়াওনা মীয়ামগী থবক তৌবগীদমক শেংলবা অমসুং য়াইফরবা শহর বরানাসীগী মীয়ামদা প্রধান মন্ত্রীনা থাগৎপা ফোংদোকখি। প্রধান মন্ত্রীনা হায়খি থৌনা লৈনা মীয়ামগী থবক তৌনীংবা ৱাখল্লোন অমগা লোয়ননা লায়রবশিংদা কমদৌনা মীয়াম্না মতেং পাংলিবগে হায়বগী মতাংদা মহাক লেপ্তনা পাউ ফংলি। লাইনা শন্দোরকপা ঙাকথোক্নবা পায়খৎলিবা থবকশিং, তোঙান-তোঙানবা হোস্পিতালশিংগী ফিবমশিং, ক্বারেনতাইনগী থবকশিং অমসুং শিন্মীশিংগী য়াইফনবা থবকশিংগী মতাংদা মহাক পাউ ফংলে। প্রধান মন্ত্রীনা হায়খি মা অন্নপুরনা অমসুং বাবা বিশ্বনাথকী থৌজাল ফংলবা শহর ওইবনা কাসীদা লৈবা মীওই অমত্তা চারা হেল্লগা অহিং তুম্লোই হায়বগী মমাংঙৈগী থাজনবা অমা লৈরি। লায়রবশিংগী য়াইফনবা থবক তৌনবা ঈশ্বরনা ঐখোয় খুদিংমক শিজিন্নবা অসি পুম্নমক্কী য়াইফবনি। মহাক্না হায়খি শেংলবা শহর অসিদা লাইনীং-লাইশোনগী তোঙান-তোঙানবা থবকশিং লেপ্লবসু, কোরোনা থেংনবা, লায়রবশিংদা চানবা অমসুং মেদিকেলগী মতেং পাংবদা ঐখোয় কনাগুম্বা অমত্তগী মনিংদা লৈতে হায়বা বরানাসীগী মীয়াম্না উৎলে। সরকার অমসুং লোকেল এদমিনিস্ত্রেসন বোদীশিংগা খুৎশম্নদুনা থবক তৌনমিন্নবগীদমক প্রধান মন্ত্রীনা এন.জি.ওশিংবু থাগৎখি। প্রধান মন্ত্রীনা হায়খি অতেনবা মতমগী মনুংদা চিঞ্জাক ফংহন্নবা হেল্পলাইনশিং হাংদোকখি অমসুং মীয়ামগী চাকশঙ কয়া হাংদোকখি, দেতা সাইন্সকী মতেং লৌখি, বরানাসী স্মার্ত সিতীগী কন্ত্রোল অমসুং কমান্দ সেন্তর মপুংফানা শিজিন্নখি, লায়রবশিং মতেং পাংনবা মী খুদিংমক থৌরাং তৌদুনা লৈখি। চীঞ্জাক য়েন্থোক্নবা গারীশিং পুথোক্তুনা কমদৌনা পোস্তেল দিপার্তমেন্তনা দিস্ত্রিক্ত এদমিনিস্ত্রেসন্দা করম্না মতেং পাংখিবগে হায়বা মহাক্না শন্দোক্না পাউদমখি। সাধু কবীরদাস পল্লদুনা মোদীনা হায়খি মশাগী ওইজবা থিদনা অহিং-নুংথিল মতেং পাংলিবা মীওই অমনা তৌরিবা থবক অদুগী মনা পীয়ু হায়দে! প্রধান মন্ত্রীনা হায়খি লৈবাক অসিগী মীশিং য়াম্বা অমসুং অতৈ খুদোংচাদবা কয়া অসিনা মরম ওইদুনা অখঙ-অহৈ কয়ানা কমদৌনা ভারতনা লাইচৎ থেংনগদগে হায়বগী মতাংদা ৱাহং হংনখি। অপুনবা মী মশিং করোর ২৩-২৪ লৈবা উত্তর প্রদেশনা লাইচৎ অসি লাকশিনবা ঙম্লোই হায়বগী অকিবা লৈরম্বা অদু রাজ্য অদুগী মীয়াম্না মতেং পাংবা অমসুং কন্না হোৎনবদগী কোকহনবা ঙম্লে। উত্তর প্রদেশতা লাইনা শন্দোকপা লাকশিনবা ঙম্বা খক নত্তনা কোরোনা নারিবা মীওইশিং য়াংনা ফগৎলক্লে। প্রধান মন্ত্রীনা হায়খি লায়রবা মীওইশিংদা কেন্দ্র সরকারনা তোঙান-তোঙানবা খুদোংচাবা কয়া পীরি অমসুং লেম্না চিঞ্জাক অমসুং লেম্না সিলিন্দরশিং পীবা য়াওনা মীওই করোর ৮০ রোম স্কিমশিংগী কান্নবা ফংলি। অমেরিকাগী অপুনবা মী মশিংগী শরুক অনি লৈরিবা ভারত্তা মখোয়দগী শিকি অমা ফাওবা লৌদনা মখোয়বু পীজরি। হৌজিক মসিগী থবক অসি নবেম্বরগী অরোইবা হায়বদি দিপাবলী অমসুং ছথ পুজা ফাওবা শাংদোক্লে। প্রধান মন্ত্রীনা হায়খি বরানাসীদা লৈরিবা তোঙান-তোঙানবা খুৎহৈবশিং, ফিশাবশিং অমসুং ললোন-ইতিক তৌরিবশিংনা থেংনরিবা অৱাবশিং কোকহন্নবা থবকশিং পায়খৎলে। লুপা করোর ৮০০০রোমগী প্রোজেক্তশিং অথুবদা পায়খৎলগনি।
প্রধান মন্ত্রী অমসুং নেপালগী প্রধান মন্ত্রী ওলীনা মোতিহারী-অমলেখগঞ্জ (নেপাল) পাইপলাইন হৌদোকপা

; প্রধান মন্ত্রী মোদী অমসুং নেপালগী প্রধান মন্ত্রী ওলীনা ঙসি ভিদীও কনফরেন্সকী থোংদা ক্রোস-বোর্দর পেত্রোলিয়ম প্রদক্তস পাইপলাইন অমা পুন্না হৌদোকমিন্নখ্রে। প্রধান মন্ত্রী শ্রী নরেন্দ্র মোদী অমসুং নেপালগী প্রধান মন্ত্রী কে.পি. শর্ম ওলীনা ঙসি ভিদীও কনফরেন্সকী থোংদা ভারতকী মোতিহারীদগী নেপালগী অমলেখগঞ্জ ফাওবা সাউথ এসিয়াগী অহানবা ক্রোস-বোর্দর পেত্রোলিয়ম প্রদক্তস পাইপলাইন পুন্না হৌদোকখ্রে। থৌরম অদুদা ঙাংলদুনা প্রধান মন্ত্রী ওলীনা মরুওইবা কনেক্তিবিতী প্রোজেক্ত অসি লেপনখিবা মতমদগী ঙনখৎনা লোয়শিন্দুনা থবক হৌখিবগীদমক অপেনবা ফোংদোকখি। প্রধান মন্ত্রী মোদীনা হায়খি মদুদি কিলেমীতর ৬৯ শাংবা মোতিহারী-অমলেখগঞ্জ পাইপলাইন অসি চহীগী ওইনা মেত্রিক তন মিলিয়ন অনিগী কেপাসিতী অমা লৈরি অমসুং মসিনা নেপালগী মীয়ামদা অহোংবা মমলদা হেন্না শেংবা পেত্রোলিয়ম প্রদক্তশিং ফংহনবা ঙমহল্লগনি। নেপালদা পেত্রোলিয়ম প্রদক্তশিংগী মমল লীতর অমদা লুপা অনি হন্থহন্নবা প্রধান মন্ত্রীনা ওলীনা লাউথোকখিবা অদু মহাক্না তরাম্না ওকখি। খ্বাইদগী ৱাংবা রাজনিতীগী থাক্তা চাং নায়না একচেঞ্জ তৌনবনা ভারত-নেপাল পার্তনরশিপ অসি হেন্না পাকথোক চাউথোকহন্নবা এজেন্দাদা মীৎয়েং থম্বদা খুমাং চাউশিলহল্লি হায়না প্রধান মন্ত্রী মোদীনা ফোংদোকখি। ভারত অমসুং নেপালগী মরক্তা লৈরিবা লৈবাক অনিগী মরীশিং অসি মখা তানা চেৎশিল্লগনি অমসুং হেন্না পাকথোক চাউথোক্লগনি হায়না মহাক্না থাজবা ফোংদোকখি। প্রধান মন্ত্রী ওলীনা প্রধান মন্ত্রী মোদীবু নেপালদা লাক্নবা বার্তন অমা তৌরকখি, মদু প্রধান মন্ত্রী মোদীনা তরাম্না ওকখি।
সুরত মারাথোন হৌদোকপগী থৌরমদা পীখিবা প্রধানমন্ত্রীগী ৱারোল অদুদগী মচং খরা

প্রজাশিংনা করিগুম্বা খরা ফংগে হায়না খনখিবা মতমদা, শক্তি অমত্তনা মখোয়বু থিংবা ঙমদে। মসিমক প্রজাগী শক্তিনি। লুচিংবশিং অমসুং সরকারনা লৈবাক অমা ফাওবা শেমখিবা লৈতে। প্রজাগী পাঙ্গল শক্তিদনা লৈবাক অমা শেমগৎলি। ঐখোয়না কাস্ত, কমুনেলিজম অমসুং শেঞ্জা থুমজা লৈতবা অনৌবা ভারত অমা শেমগদবনি। নাগরিক খুদিংমক্তা শক্তি শিন্নবা অদুগুম্লবা ভারত অমা ঐখোয়না শেমগৎপা পাম্মী । সুরত সহর অসি রিমার্কেবল দিতর্মিনেসনগা লোইননা থৌজানবিরি । সহর অসিনা অপুনবগী শক্তমদা থাজবা থম্লি । চহি অসিগী জুন্দা পাংথোক্কদৌরিবা যোগ নুমীৎ অমসুং ওক্তোবরদা পাংথোক্কদৌরিবা ‘রন ফোর য়ুনিতী’দা ইচং থৌনা শরুক য়াবিনবা সুরতকী নাগরিকশিংদা ঐহাক্না হায়জরি । অসিগুম্লবা মারাথোন অসিনা প্রজাগী হকশেলদা কান্নবা পুরক্কনি । শান্ন-খোৎনবদা পুক্নিং থৌগৎনবা ঐহাক্না প্রজাশিংগী মফমদা অপিল তৌজরি । মসিনা হকচাং ফহল্লি অমসুং তিমৱার্ক্কী স্প্রিত লৈহল্লি । অনৌবা ভারত অমা শেম্বা অসি ঐখোয়গী মিসন্নি । মসিনা ভারতকী নিং তম্বগী খোংজংদা থৱায় কৎখ্রবা মখোয়শিং অদুগী মফমদা খ্বাইদগী থোইবা ইকায় খুম্নবা ওইগনি ।
প্রধান মন্ত্রীনা মীয়ামদা খালসা সাজনা দিবসকী য়াইফ পাউজেল পীরক্লি

প্রধান মন্ত্রী, শ্রী নরেন্দ্র মোদীনা মীয়ামদা, মরু ওইনা সিখ ইচিল ইনাওশিংগী মফমদা খালসা সাজনা দিবসকী য়াইফ পাউজেল পীরক্লি। খালসা পন্থনা মালেমগী মশিং থীঙমদ্রবা মীওই কয়াদা ইথিল পীরি হায়না প্রধান মন্ত্রীনা ফোংদোকখি। মসিনা ইথিল পীদুনা, সিখশিংনা মখোয় মশাবু তোঙানবা হীরমশিংদা মীয়ামদগী থোইদোক হেন্দোকপা থৌওং পাংথোক্লি। প্রধান মন্ত্রীনা মহাক্কী ত্বীত্তা অসুম্না ফোংদোকখিঃ “ঐহাক্না মীয়ামদা, মরু ওইনা সিখ ইচিল ইনাওশিংগী মফমদা খালসা সাজনা দিবসকী য়াইফ পাউজেল পীজরি। খালসা পন্থনা মালেমগী মশিং থীঙমদ্রবা মীওই কয়াদা ইথিল পীরি। মসিনা ইথিল পীদুনা, সিখশিংনা মখোয় মশাবু তোঙানবা হীরমশিংদা মীয়ামদগী থোইদোক হেন্দোকপা থৌওং পাংথোক্লি”।
পি.এম.না হান্নগী পি.এম. মোরারজীভাই দেসাইবু নীংশিংখ্রে

প্রধান মন্ত্রী, শ্রী নরেন্দ্র মোদীনা হান্নগী প্রধান মন্ত্রী, শ্রী মোরারজীভাই দেসাইবু নীংশিংখ্রে। ত্বীৎ অমদা, প্রধান মন্ত্রীনা হায়, “ঐখোয়গী হান্নগী পি.এম. শ্রী মোরারজীভাই দেসাইবু নীংশিংজরি। মহাক্না মতম শাংনা তৌবীরম্বা মীয়ামগী সেবাদা, মহাক্না ভারতকী চাউখৎ–থৌরাংগীদমক চোকথবা লৈতনা হোৎনবীরম্মি। মহাক্না অপুনবগীদমক হোৎনবীরম্বা অমদি দেমোক্রেসীগীদমক্তা লৌখিবা অচেৎপা ফিরেপ অদুগীদমক মহাকপু খঙনরি।”
ভারতকী রাস্ত্রপতিনা ২০১৪, ২০১৫ অমসুং ২০১৬ চহীগী ওইনা তেগোর এৱার্দ ফোর কলচরেল হার্মোনী লান্থোকখ্রে

ভারতকী রাস্ত্রপতি শ্রী রাম নাথ কোবিন্দনা ঙসি মফম অসিদা পাংথোকপা থৌরম অদা ২০১৪, ২০১৫ অমসুং ২০১৬ চহীগী ওইনা মথংশিৎনা শ্রী রাজকুমার সিংহজিৎ সিংহ, চহায়ানৌত (বঙ্গলাদেশকী কলচরেল ওর্গনাইজেসন অমা) অমসুং শ্রী রাম বাঞ্জি সুতারদা তেগোর এৱার্দ ফোর কলচরেল হার্মোনী লান্থোকখ্রে। এৱার্দ ফংলবশিং অসি প্রধান মন্ত্রীনা লুচিংবা অমদি ভারতকী চিফ জস্তিস রঞ্জন গোগোই, হান্নগী চিফ ইলেক্সন কমিস্নর শ্রী এন. গোপালস্বামী অমদি ইন্দিয়ন কাউন্সিল ফোর কলচরেল রিলেসন্সকী প্রসিদেন্ত শ্রী বিনয় সহসরাবুদ্ধে য়াওবা জুরী অমনা খনবনি। থৌরম অদুদা ৱা ঙাংলদুনা প্রধান মন্ত্রী শ্রী নরেন্দ্র মোদীনা হায়খি মদুদি কলচর অসি জাতি অমা হেক্তগী থৱাই হিংনবা ঈনি অমদি মসিনা মশক তাক্লি। মহাক্না হায়খি, “ভারতকী ইনাক খুল্লবা কলচরেল হেরিতেজ অসি কোলোনাইজেসন অমসুং ফোরেন ইনভেজনগী মতমদা লীদুনা থমখি।” মসি গুরুদেব তেগোর অমসুং স্বামি বিবেকানন্দাগুম্বা মীওইশিংগী থৌদাং অদুনা মরম ওইদুনা ওইথোকহনখি হায়না মহাক্না মখা তাখি। প্রধান মন্ত্রীনা হায়খি মদুদি ভারতকী মল্তি-দাইমেন্সনেল হেরিতেজ অদু গুরুদেবগী থবকশিংদা নীংথিজনা মমি তারি। রবিন্দ্র সঙ্গীৎতা ঐখোয়গী লৈবাক অসিগী মচু পুম্নমক য়াওরি অমসুং মসি লোন অমনা তোখায়হন্দে। মহাক্না তেগোরগী তিচিংবু তাইম্লেস কৌখি অমসুং হায়খি মদুদি মালেম অসিনা মহাক্কী থবকশিংদগী অথোইবা দিল অমা তম্নবা লেপ্লি। প্রধান মন্ত্রীনা হায়খি, “মহাক্না ইন্দিয়ন কলচরগী ইন্দিকেতিব ওইনা ফোল্ক আর্তশিং অমসুং ত্রেদিস্নেল দান্সশিং শকখঙখি।” মনিপুরী জগোইবু শুগাইনা তাক্লিবা শ্রী রাজকুমার সিংহজিৎ সিংহদা ২০১৪ চহীগীদমক এৱার্দ অসি পীরি। বঙ্গলাদেশকী কলচরেল ওর্গনাইজেসন অমা ওইরিবা চহায়ানৌত্তা ২০১৫গী ওইনা গুরু রবিন্দ্রনাথ তেগোরগী থবক অমসুং বঙ্গলা আর্তসকী প্রমোসন্দা মসিনা লৌরিবা থৌদাং অদুগীদমক এৱার্দ অসি পীরি। ময়াম্না খঙনরবা মুর্তী শাবা অমসুং স্কোলর শ্রী রাম বাঞ্জি সুতারদা ২০১৬কীদমক এৱার্দ অসি পীরি। তেগোর এৱার্দ ফোর কলচরেল হার্মোনী অসি সরকারনা ২০১২দা রবিন্দ্রনাথ তেগোরগী ১৫০শুবা মপোক কুমওন্দা হৌদোকখিবনি। মসি চহীগী ওইনা লান্থোকই অমদি লুপা কোতি অমা, সাইতেসন অমা প্লেক অমা লোয়ন লোয়ননা য়ৌনা ফজরবা ত্রেদিস্নেল হেন্দ্রিক্রাফ নত্ত্রগা হেন্দলুম আইতেম অমা য়াওরি। প্রধান মন্ত্রীগী ৱারোলগীদমক চানবিদুনা মসিদা ক্লিক তৌবিয়ু
এন.দি.এ. সরকারগী অহানবা মন্ত্রীমন্দলগী মীফমদা পুৱারী ওইরবা ৱারেপ লৌখ্রে, লৌমী কোতী কয়াবু পেন্সন্না কোন্সিন্নবা ওফর

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অনৌবা সেন্ত্রেল সেক্তর স্কিম অমা অয়াবা পীখ্রে, পুৱারী ওইরবা ৱারেপ অসিনা ভারতকী লৌমীশিংদা শক্তি হেঙ্গৎহল্লগনি। মসি ঐখোয়গী লৈবাক অসিবু পীজ-পীথক্নবগীদমক অহিং নুংথিল নাইদনা থবক শুরিবা লৌমীশিংবু পেন্সন ফংহনগদবা অদুগুম্লবা স্কিম অমনি। নীংতম্বা ফংলবা মতুং অহানবা ওইনা লৌমীশিংগীদমক অসিগুম্বা মখলগী পেন্সন কোভরেজ অমদা মিৎয়েং থম্লি। মসিনা অহানবা চহী অহুমদা অপীকপা অমসুং শোত্থরবা লৌমী কোতি ৫দা কান্নবা ফংহল্লগনি হায়না পানরি। কেন্দ্র সরকারনা স্কিম অসিগী মখাদা সোসিয়েল সেক্যুরিতী কোভর ফংহন্নবগীদমক চহী অহুমগী মতম অমগীদমক লুপা কোতি ১০৭৭৪.৫০ চাদিং তৌগনি। স্কিম অসিগী শক্তমশিং অদুদি: লৈবাক্কী মফম খুদিংমক্তা স্মোল এন্দ মার্জিনেল ফার্মরস (এস.এম.এফ) পুম্নমক্কীদমক ভোলুন্তরী অমসুং কন্ত্রিব্যুতরী পেন্সন স্কিম। চহী ৬০ চংলকপদা য়ামদ্রবদা লুপা ৩,০০০গী ফিক্স পেন্সন ফংহনবগা লোয়ননা চংলকপগী চহী ১৮দগী ৪০ ফাওবা ওইবা। খুদম ওইনা, কান্নবা ফংগদবা লৌমী অমনা চহী ২৯গী চাংচৎতা চংলকপগী চহীদা থা খুদিংগী লুপা ১০০গী শেন্থাং পীগনি। কেন্দ্র সরকারনসু লৌমী অদুনা থাংলিবা শেনফম অদুগা চপ মান্নবা শেনফম অমা পেন্সন ফন্দা থাংগনি। সব্সক্রাইবর অদুনা লৈখিদ্রবা মতুং, পেন্সন অদু লৌবা মতমদা এস.এম.এফ.কী কান্নবা ফংলিবা মীওই অদুগী নুপী নত্ত্রগা নুপা অদুনা ফেমিলী পেন্সন ওইনা কান্নবা ফংলিবা মীওই অদুনা ফংলম্বা শেনফম অদুগী চাদা ৫০ ফংগনি। কন্ত্রিব্যুসনগী মতমগী মনুংদা সব্সক্রাইবর অদুনা লৈখিদবা তারগদি মহাক্কী নুপী নত্ত্রগা নুপা অদুনা চাং নাইনা কন্ত্রিব্যুৎ তৌদুনা স্কিম অদু মখা চত্থনবা ওপ্সন লৈগনি। লৌমীশিংগীদমক স্কিমশিং অমসুং চাউখৎ থৌরাংগী মরক্তা থাক মান্নহনবা: স্কিম অসিগী পুক্নিং চিংশিন্নীংঙাই ওইবা শক্তম অমদি লৌমীশিংনা স্কিম অসিদা মহাক্কী থাগী শেন্থাং অদু প্রধান মন্ত্রী কিসান সম্মান নিধী স্কিমগী কান্নবা ফংলিবা অদুদগী হুনবা য়াগনি। অমরোমদা, লৌমী অমনা মহাক্কী থাগী শেন্থাং অদু MeitYকী মখাদা কমন সর্বিস সেন্তরশিংগী থোংদা রেজিস্তার তৌবা য়াগনি। মরুওইবা ৱাশকশিং পাংথোকপা, লৌউ–শিংউবগী সেক্তরদা শক্তি শিন্নবা: নীংতম্বা ফংলবা মতুং চহী হুম্ফুতরা ফাওবা লৌমীশিংগীদমক অসিগুম্বা কোভরেজ অমত্তা খনখিবা লৈখিদ্রি। ২০১৯গী পর্লিয়ামেন্ত মীখলগী মনুংদা প্রধান মন্ত্রী নরেন্দ্র মোদীনা অহানবা ওইনা অসিগুম্বা মখলগী ৱাখল্লোন হৌদোকখি, মদু ভারতকী মফম পুম্নমক্তা তাবা ফংলি। বি.জে.পি.গী মেনিফেস্তোদা অসিগুম্লবা থৌরাং অমা হাপখি অমদি অনৌবা সরকার শেম্লবা মতুং অহানবা মন্ত্রীমন্দলগী মীফমদা মসি থবক ওইনা পাংথোকলে।
গুরু গোবিন্দ সিংহগী মপোক কুমওনগী নীংশিং শেলয়েক অমা প্রধান মন্ত্রীনা ফোংগনি

প্রধান মন্ত্রী শ্রী নরেন্দ্র মোদীনা ২০১৯গী জনুৱারী ১৩দা গুরু গোবিন্দ সিংহগী নীংশিং শেলয়েক অমা ফোংগনি। থৌরম অসিনা গুরু গোবিন্দ সিংহগী মপোক কুমওনগী থৌরম পাংথোক্কনি। থৌরম অসিদা প্রধান মন্ত্রীনা অখন্নবা মীয়াম তিনবা অমদা ৱা ঙাংগনি। সিখশিংগী তরাশুবা গুরু-গুরু গোবিন্দ সিংহ অসি মহাক্কী পাওতাক কয়া মহাক্কী তাকপী-তম্বীরম্বশিং অমসুং ৱাখল্লোনশিংগীদমক ইথিল পোক্নীংঙাইগী হৌরকফম অমা ওইরি। প্রধান মন্ত্রী শ্রী নরেন্দ্র মোদীনা ২০১৭কী জনুৱারী মঙাদা পতনাদা শ্রী গুরু গোবিন্দ সিংহ মহারাজগী ৩৫০শুবা মপোক কুমওন্দা শরুক য়াখি। থৌরম অদু নীংশিংনবা নীংশিং পোস্তেল স্তাম্প অমা মহাক্না ফোংখি। মহাক্কী ৱারোলদা, প্রধান মন্ত্রীনা মতৌ করম্না গুরু গোবিন্দ সিংহনা খালসা সেক্ত অমসুং ভারতকী তোঙান তোঙানবা মফমশিংগী মনুং চনবা পঞ্চ প্যারাস মঙাগী থোংদা লৈবাক অসি পুনশিন্নবা তোপ তোপ্পা মওং অমদা হোৎনরম্বা অদু ফোংদোকখি। গুরু গোবিন্দ সিংহনা মহাক্কী তাকপি তম্বীবগী লৈরোলনুংদা পুক্নিং লৌশিং হাপ্পিরম্মি হায়না মহাক্না ফোংদোকখি। অশোনবা সেক্সনশিংগীদমক গুরু গোবিন্দ সিংহনা লান্থেংনখিবা অদু নৌহৌনা নীংশিংলদুনা ২০১৮গী দিসেম্বর তাং ৩০দা শন্দোকখিবা মহাক্কী মনকী বাত রেদিও প্রোগ্রামদা মীওইবগী অৱাবা কোকহনবা অসি খ্বাইদগী চাওবা সর্বিসনি হায়বা গুরু গোবিন্দ সিংহনা থাজরম্মি হায়না প্রধান মন্ত্রীনা ফোংদোকখি। মহাক্না গুরু গোবিন্দ সিংহগী থৌনা ফবা, কত্থোকপা অমসুং ভক্তি অদুগীদমক থাগৎপা ফোংদোকখি। ২০১৬কী ওক্তোবর ১৮দা পাংথোকখিবা লুধিয়ানা নেস্নেল এম.এস.এম.ই. এৱার্দস সেরেমোনীদা মতৌ করম্না প্রজাশিংনা মীওইবা পুম্নমকপু অমত্তা ওইনা লৌগদবনি-কনাগুম্বা অমত্তনা হেনসু হেন্দে তাসু তাদে, কনাগুম্বা অমত্তা শোক্ন-শম্নবা য়াবা নত্রগা শোক্ন-শম্নবা য়াদবগা মরী লৈনদে হায়না গুরু গোবিন্দ সিংহনা পাওজেল পীরম্বা অদু প্রধান মন্ত্রীনা নৌহৌনা নীংশিংখি। ২০১৬কী ওগস্ত ১৫দা পীখিবা মহাক্কী ইন্দিপেন্দেন্স দেগী পাওজেলদা সিখ গুরুশিংগী ত্রেদিসন ওইরিবা লৈবাক অসিগীদমক কত্থোক্লম্বগী ৱারি অদু প্রধান মন্ত্রীনা অমুক হন্না পনখি।
প্রধান মন্ত্রীনা জম্মু অমসুং কাস্মিরদা মেদিকেল ইজুকেসনগী অনৌবা যুগ লাকপদা থাগৎখ্রে

জম্মু অমসুং কাস্মিরদা মেদিকেল ইজুকেসনগী অনৌবা যুগ লাকপদা প্রধান মন্ত্রী শ্রী নরেন্দ্র মোদীনা থাগৎখ্রে। জম্মু অমসুং কাস্মিরগী জিলা ২০দা লৈরিবা সরকারগী হোস্পিতালশিংদা দি.এন.বি পোস্ত-গ্রেজুয়েত মেদিকেল সিত ২৬৫ হাংদোক্নবা সরকারগী ৱারেপ অদু প্রধান মন্ত্রীনা থাগৎখি অমসুং মহাক্না হায়খি মসি নহারোলশিং শক্তি পীনবা অমসুং জম্মু অমসুং কাস্মিরদা মেদিকেল ইনফ্রাস্ত্রকচর মখা তানা ফগৎহন্নবা পান্দমদা পায়খৎপা মরুওইবা থবক অমনি। হকশেল অমসুং য়াইফ-য়ুম্বালগী কেন্দ্র মন্ত্রী শ্রী মনসুখ মন্দাবিয়াগী ত্বিৎ অমা শরুক য়ারদুনা, প্রধান মন্ত্রীনা ত্বিৎ তৌখি; “মসি নহারোলশিং শক্তি পীনবা অমসুং জম্মু অমসুং কাস্মিরদা মেদিকেল ইনফ্রাস্ত্রকচর মখা তানা ফগৎহন্নবা পান্দমদা পায়খৎপা মরুওইবা থবক অমনি”!
প্রধান মন্ত্রীনা ভিদীও কনফরেন্সকী থোংদা বহাদুরগর-মুন্দকা মেত্রো লাইন শঙ্গাখ্রে

প্রধান মন্ত্রী শ্রী নরেন্দ্র মোদীনা ঙসি ভিদীও কনফরেন্সকী থোংদা বহাদুরগর–মুন্দকা মেত্রো লাইন শঙ্গাখ্রে। দিল্লী মেত্রোগী অনৌবা সেক্সন অসি হৌদোকপা অসিদা হরিয়ানা অমসুং দিল্লীগী প্রজাশিংগী মফমদা নুংঙাইবা ফোংদোক্লদুনা বহাদুরগরবু দিল্লী মেত্রোগা শম্নবা উবা ফংবা অসিদা অপেনবা পোকই হায়না মহাক্না ফোংদোকখি। গুরুগ্রাম অমসুং ফরিদাবাদকী মতুংদা হৌজিক বহাদুরগর অসি দিল্লী মেত্রোগা শম্নবা অহুমশুবা হরিয়ানাগী লমদম ওইরে। দিল্লীদা চেল্লিবা মেত্রোনা মতৌ করম্না নাগরিকশিংগী পুন্সিদা পোজিতিব ওইবা মওংদা থেংনবগে হায়বা অদুদা প্রধান মন্ত্রীনা ঙাংখি। বহাদুরগর অসি অকিবা ফংনা চাউখৎলক্লি অমদি মফম অদুদা তোঙান তোঙানবা এজুকেস্নেল সেন্তরশিং লৈরি অমদি মফম অদুগী মহৈরোইশিংনা দিল্লীদসু লাকই হায়না প্রধান মন্ত্রীনা ফোংদোকখি। মেত্রো অসিনা হেন্না খুদোং চাবা ফংহল্লগনি হায়না মহাক্না মখা তাখি। শ্রী নরেন্দ্র মোদীনা হায়খি মদুদি কনেক্তিবিতী অমসুং দিবেলপমেন্তকী মরক্তা অচেৎপা মরি অমা লৈরি। মেত্রো অসিনা লমদম অসিদা লৈরিবা প্রজাশিংদা থবক ফংহন্নবগী খুদোংচাবা অদু পীরগনি হায়না মহাক্না হায়খি। প্রধান মন্ত্রীনা হায়খি মদুদি কেন্দ্র সরকারনা লৈবাক্কী মফম পুম্বদা লৈরিবা মেত্রো রেল নেৎৱার্কশিংদা য়ুনিফোর্মিতী অমসুং স্তেন্দরদাইজেসন পুরক্নবা মেত্রোগা মরি লৈনবা পোলিসী অমা পুথোক্লে। মসিগী পান্দমদি ঐখোয়গী সহরশিংদা খুদোংচাবা, নুংঙাইবা অমসুং অহোংবা অর্বান ত্রান্সপোর্ত সিস্তেমশিং শেমগৎপনি হায়না মহাক্না হায়খি। ভারত্তা মশানা মেত্রো রেল কোচশিং শেমদুনা মেক ইন ইন্দিয়াদা ইনোৎ পীনবা পান্দমসু থম্লি হায়না মহাক্না ফোংদোকখি। প্রধান মন্ত্রীনা হায়খি মদুদি মেত্রো সিস্তেমশিং শেমগৎপগী প্রোসেস অসিনা কোওপরেতিব ফেদরেলিজমগসু শম্নহল্লি। ভারত্তা মেত্রো শেমগৎলিবা মফম খুদিংমক্তা কেন্দ্র অমসুং মরি লৈনবা রাজ্য সরকারশিংনা পুন্না থবক তৌমিন্নরি হায়না মহাক্না মখা তাখি। অনৌবা ভারতনা অনৌবা অমসুং স্মার্ত ওইবা ইনফ্রাস্ত্রকচর মথৌ তারিবা অদু নোৎ তৌরদুনা প্রধান মন্ত্রীনা হায়খি মদুদি কেন্দ্র সরকারনা লম্বী থোং, রেলৱেজ, হাইৱেজ, এয়রৱেজ, ৱাতরৱেজ অমসুং আই–ৱেজদা থবক তৌরি। ঐখোয়না ফোকস তৌরিবা অসি কনেক্তিবিতী হেঙ্গৎহনবা অমসুং দিবলপমেন্ত প্রোজেক্তশিং অদু মতম চানা লোইশিনবনি হায়না মহাক্না মখা তাখি।
প্রধান মন্ত্রীনা মহাত্মা গান্ধীগী পুন্য তিথীদা মহাকপু নীংশিংখ্রে

প্রধান মন্ত্রী, শ্রী নরেন্দ্র মোদীনা মহাত্মা গান্ধীগী পুন্য তিথীদা মহাক্কী মফমদা ইকায় খুম্নবা উৎখ্রে। ঙসি, অথৌবশিংগী নুমিৎ অসিদা প্রধান মন্ত্রীনা লৈবাকপু ঙাক-শেন্নবগীদমক্তা মথৱাই কত্থোকখ্রবা অথৌবশিংবুসু নীংশিংদুনা মখোয়গী মফমদা ইকায় খুম্নবা উৎখি। প্রধান মন্ত্রীনা মহাক্কী ত্বীত্তা অসুম্না ফোংদোকখিঃ “বাপুবু মহাক্কী পুন্য তিথীদা নীংশিংলি। মহাক্কী ৱাখল্লোনবু হেন্না খুমাং চাউশিলহন্নবা ঐখোয় পুম্নমক্না হোৎনমিন্নগদবনি। ঙসি, অথৌবশিংগী নুমিৎ অসিদা লৈবাকপু ঙাক-শেন্নবগীদমক্তা মথৱাই কত্থোকখ্রবা অথৌবশিংবুসু নীংশিংদুনা মখোয়গী মফমদা ইকায় খুম্নবা উৎচরি। মখোয়গী মথৌনা অমসুং কত্থোকপশিংবু মতম পুম্বদা নীংশিংদুনা লৈগনি”।